18 
cBiologiai megjegyzéseket a madarak szokásairól, viselkedéséről, 
hangjáról, költözéséről stb. egypárszori látás után — nézetem szerint — 
nem érdemes írni, mert az ilyen megjegyzések egyszerű vadászati élmények 
értékére devalválódnak, s azért nem erre a helyre valók. De ezeknek az 
ismeretét is megadja majd a tapasztalás. 
Nagy hévvel-kedvvel fogtam hozzá még Friedrich- Wilhelmshafenben, 
hogy ilyenszerű megfigyeléseimet összeállítsam. Az lett belőle, hogy mikor 
egy-egy fajról a futólagosan odavetett megjegyzéseket összefoglaltam, 
megint vettem észre olyas valamit, a mi az én addigi igazságaimat bizony 
megdöntötte. Hát olyan megfigyeléseket, a mikből minden következő levél- 
ben le kell tagadni valamit, haza küldeni nem érdemes, de nem is tanácsos, 
mert azt érném el vele, hogy idővel valódi értékű megfigyeléseimnek ma- 
gam sem hinnék, más még kevésbbé. Ezért hiányoznak annyira az ornitho- 
logiai részből a biologiai megjegyzések. 
Egészen más helyzetben van a futólagosan tanulmányozó. Az bátran 
gyüjthet ilyen kétes értékű megfigyeléseket, mert nem lévén többé alkalma 
az ellenkezőről meggyőződni, mindig bátran esküdhetik az ő kétségtelen 
igazságaira. Nem akarok félreértetni! Nem állítom, hogy az ilyen biologiai 
adatok gyüjtése haszontalan fáradság. Magam is szorgalmasan feljegyzek 
minden körülményt, mit figyelemre méltónak tartok, czédula-jegyzéke van 
nálam minden madárfajnak ; de még most haza nem küldöm, míg a tapasz- 
talás rostáján át ki nem hull belőle a belekerült búrján magva. 
A madarak hangjának idejegyzésével is nagyon takarékoskodtam. 
Mert ezeknek az értékében is nagyon megingott hitem, mikor látnom kellett, 
hogy a FExIcHEL-feljegyezte madárhangok után egyet sem, de egyetlen egy 
madarat sem voltam képes felismerni ! 
A benszülött madárnevek följegyzése a 67—132. számok közt abban 
maradt. Az időtájt költöztem át a Kutter-szigetre, a hová benszülöttnek 
nem volt szabad belépni. Készültem ugyan, hogy a névteleneket egyszer 
összepakolom és átviszem Gragetre vagy Sziárba, de később kifogytam az 
időből, haza kellett mennem becsomagolni. 
A benszülött nevek megtudása mindig nehézséggel jár. Hogy magát 
érthetőbbé tegye, a benszülött sohase mondja a saját nyelvén való nevet, 
hanem azt, a miről gondolja, hogy az europai könnyebben megérti, tán 
éppen a munkásoktól használt nevet. Így vezették félre FENICHEL-t is egy 
pár névvel, épen a paradicsommadárnak és a koronás galambnak a nevé- 
vel, a mit már most helyreigazítok. 
Előre kell bocsátanom, hogy többnyire Bismarck- vagy Salamon- 
szigetségbeli munkásokból promoveált vadászlegények, legalább a vadászat 
tárgyát képező madarakat, másképen hívják, mint a benszülöttek. Ha van 
náluk is ilyen madár, használják a hazai nevet ; ha nincs, valami analog 
nevet adnak neki. A benszülött nagyon hamar megtanulja ezt a nevet, 
